Skyscraper (film, 1996)
Skyscraper () je američki akcijski film snimljen 1996. godine u režiji Raymonda Martina. Protagonistica, čiji lik tumači Anna Nicole Smith je žena-pilot zaposlena u kompaniji koja pruža helikopterski prijevoz bogatim klijentima, te koja prilikom jednog takvog leta otkrije da su njeni klijenti u stvari krvoločni kriminalci koji nastoje ukrasti vrijedne elektroničke uređaje u jednom losanđeleskom neboderu. Radnja prikazuje kako im se suprotstavlja i pokušava stupiti u kontakt s mužem (čiji lik tumači Richard Steinmetz) koji je policajac.

Film, čiji je zaplet velikim dijelom "posuđen" od znamenitog akcijskog hita Die Hard, predstavljao je jedan od ambicioznijih pokušaja Anne Nicole Smith da ostvari ozbiljnu glumačku karijeru, odnosno jedan od dva filma u kome tumači glavnu ulogu. Slično je predstavljao i za hrvatskog majstora borilačkih vještina Branka Cikatića koji nastupa u ulozi jednog od kriminalaca. Film je, međutim, bio opterećen brojnim problemima, dijelom vezanim uz nizak budžet, a dijelom konceptualne prirode, pa tako relativno veliki dio zauzimaju scene koje u flahsbacku prikazuju protagonističin bračni život, odnosno služe kao izgovor da se Anna Nicole Smith pred kamerama pojavi gola. I samim producentima je bilo jasno da je Skyscraper niske kvalitete, te je umjesto redovne kino-distribucije bio premijerno prikazan kao direct-to-video film.

Uloge 
 Anna Nicole Smith: Carrie Wink 
 Richard Steinmetz: Gordon Wink 
 Branko Cikatić: Zarkov 
 Calvin Levels: Hakim 
 Jonathan Fuller: Jacques 
 Lee de Broux: Captain Wood 
 Deirdre Imershein: Natasha
 Charles M. Huber: Fairfax 
 Deron McBee: Leidermeier 
 Vincent DePalma: Johnny Hill 
 Alan Brooks: Booker 
 Gary Imhoff: Dudley 
 Bob McCracken: Williams 
 Eugene Robert Glazer: Cranston 
 Seth Isler: Clancy

Izvori

Vanjske veze 
 
 

Američki filmovi
Akcije (filmovi)